text: Et, quant assez requise l'orent,
   Si que tout certainement sorent
   Que ele ou jardin pas n'estoit,
   Lors furent irié et destroit.
   Toute la gent qui iluec erent
   Tout droit au lieu se rassamblerent
   Là où Cléomadès trouva
   Le gant, quant là les amena.
   Cléomadès tel duel faisoit
   Que nus confors riens n'i valoit.
   Ses serours erent descendues.
   Cheveus tirez, paumes batues
   I ot pour le duel qu'il menoit ;
   Car, pour poi qu'il ne s'ocioit,
   Ses serours les mains li tenoient.
   En plorant le reconfortoient
   Au miex que le povoient faire ;
   PageV01P188
   Joie leur estoit moult contraire.
  